Public procurement notice: Contract Notice
Published: 2022-08-31
Buyer: Istekki Oy
Country: FI
Contract type: Services
Procedure: Open procedure
CPV classification: 72000000
Submission deadline: 2022-09-29
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena on nykyaikainen, tekoälyllä varustettu sovellusvalvontatuote (APM). Termillä APM (Application Performance Monitoring) tarkoitetaan järjestelmän ja sovelluksen suorituskyvyn ja saavutettavuuden monitorointia ja valvontaa. Valvonnan yhteydessä syntyy analyyseja ja dataa, jota julkaistaan oikeille henkilöille, ryhmille tai työkaluun.
Istekin tavoitteena on hankkia markkinoilla oleva, valmis valvontatuote, joka tuottaa Istekille laadukasta valvontadataa ja helpottaa haastavissa ongelmanselvitystilanteissa. Monitoroinnin ja valvonnan tavoitteena on varmistaa työn kulku, nopeuttaa häiriötilanteista toipumista sekä varmistaa tietojärjestelmien tehokkuus ja jatkuvuus. Mitä kattavammin monitorointi ja valvonta on rakennettu ja mitä paremmin operatiivinten henkilökunta osaa tätä työkaluna käyttää, sitä nopeampaa on virhe- ja häiriötilanteista toipuminen.
Hankinnan kohde ja sitä koskevat vaatimukset on kuvattu yksityiskohtaisesti tässä tarjouspyynnössä ja seuraavissa liitteissä:
• Palvelua tuottavien asiantuntijoiden pätevyysvaatimukset (Liite "Asiantuntijat", palautetaan täytettynä tarjouksen liitteenä)
Tilaaja valitsee yhden (1) toimittajan, jonka kanssa se tekee sopimuksen. Hankintasopimusta tulee käyttämään ainoastaan Istekki Oy ja syntyvän sopimuksen osapuolina ovat ainoastaan Istekki Oy ja valittu Toimittaja. Selvyyden vuoksi todetaan, että Istekin asiakkaat eivät ole tämän kilpailutuksen tai sen perusteella tehtävän hankintasopimuksen sopijapuolia, osapuolia eivätkä muutoinkaan tule liittymään hankintaan.
Tarjouspyynnössä esitetyt hankintamäärät ovat arvioita, eikä sopimus muodosta tilaajalle määräostovelvoitetta.
Valvontatuotteen täytyy olla nykyaikainen APM-ominaisuuksilla ja tekoälyllä varustettu valvontatuote. Valvontatuotteen pitää pystyä valvomaan kohteita sekä Istekin on-premises -ympäristössä että eri palveluntarjoajien pilviympäristöissä. Tuote pitää myös pystyä integroimaan Istekin automaatio-, hallinta- sekä toiminnanohjausjärjestelmiin. Tuotteen täytyy tukea kattavaa raportointia, trendien seurantaa ja muokattavia näkymiä. Tuotteen täytyy tukea eri Tier–tukitasoja ja mahdollisuutta määrittää eri organisaatioyksikkökohtaisia hälytyksiä. Hankinnan kohteen tulee täyttää kaikki Istekin vaatimukset, jotka on kuvattu tässä tarjouspyynnössä ja sen liitteissä.
Valvontatuote hankitaan SaaS-palveluna. SaaS-palvelun tulee sisältää valmisohjelmiston uudet versiot, virhekorjaukset, tarvittavat käyttöoikeudet ja tukipalvelu. Hankinnnan kohteena on jatkuvan SaaS-palvelun lisäksi palvelun käyttöönotto sekä valvontatuotteen käyttöön liittyvät erikseen tilattavat asiantuntijapalvelut. Palvelua ei hankita heti kaikille Istekin ympäristössä oleville valvottaville kohteille, vaan myöhemmin täsmentyvinä erinä.
SaaS-palvelun käyttöönottoa varten perustetaan käyttöönottoprojekti, jonka kokonaisvastuu on toimittajalla. Toimittaja liittää tarjoukseensa alustavan projektisuunnitelman, jonka toimittaja viimeistelee ennen käyttöönottoprojektin alkua yhdessä Istekin kanssa. Käyttöönottoprojektin yhtenä tavoitteena on osaamisen siirto siten, että Istekin asiantuntijat voivat ensimmäisten kohteiden käyttöönoton jälkeen itsenäisesti levittää seuraavissa vaiheissa valvontaohjelmiston kaikkiin valvonnan piiriin haluttaviin palveluihin ja ympäristöihin.
- Toimittaja osallistuu ohjelmiston käytön jatkokehitystarpeiden kartoitukseen, suunnitteluun ja toteutukseen
- Toimittaja osallistuu ohjelmiston ja muiden sovellusten ja järjestelmien välisten integraatioiden suunnitteluun ja toteutukseen
-Toimittaja opastaa käytössä, kirjoittaa ohjeistuksia, suunnittelee koulutuksia ja kouluttaa käyttäjiä
Istekillä on asiakasympäristöissään käytössä System Center Operations Manager (SCOM). SCOMilla on valvottu palvelimia ja näiden sisäisiä toimintoja, kuten suorituskykyä, prosesseja, lokeja, ajastuksia ja varmuuskopioita. Järjestelmästä on tuotettu seurantaraportteja ja jatkuvuusarvoja. SCOM järjestelmän lisäksi Istekillä on SquaredUp–liitännäinen, jolla sovellusvalvontaa ja seurantanäkymiä on tehostettu. APM-valvontatuotteen käyttöönotossa ei korvata SCOM-järjestelmää kokonaan. Ensisijaisesti SCOM-järjestelmästä siirretään sovellusvalvonta uuteen APM-tuotteeseen. Myös muita valvontakomponentteja siirretään uuteen tuotteeseen soveltuvin osin.